b'\n_START_ARTICLE_\nGospodar (Kristan)\n_START_PARAGRAPH_\nGospodar je drama Etbina Kristana s socialno in psiholo\xc5\xa1ko tematiko. Nastala je 1938 leta. Drama je napisana v \xc5\xa1terih dejanjih.\n_START_SECTION_\n1. dejanje\n_START_PARAGRAPH_\nJeklenec po\xc5\xbeira mala podjetja in biv\xc5\xa1a lastnike postavlja kot svoje slu\xc5\xbeabike. Ve\xc4\x8dina to sprejme, le \xc5\xa0tork je uporen. Jeklenec ho\xc4\x8de biti gospodar. Tudi z dru\xc5\xbeino ravna tako, a njegova \xc5\xbeena Marta razmi\xc5\xa1lja, da ga zapusti. Sin ho\xc4\x8de postati slikar, h\xc4\x8di pa simpatizira pastirja, ki je vanjo zaljubljen. Rem\xc5\xa1ek, ki zahteva varnostne naprave v rudniku, mu pove, da je fevdalni gospodar, taki pa kmalu ve\xc4\x8d ne bodo potrebni.\n_START_SECTION_\n2. dejanje\n_START_PARAGRAPH_\nRudarji stavkajo. Jeklencu za pomo\xc4\x8d se ponudi Pelin, a ga ta odkloni. Od Pelina zahteva, naj pritisne zaradi zakona o \xc5\xbeeleznici, ki je veliko bolj va\xc5\xbeen. Jeklenec je nezaupljiv do slu\xc5\xbeabnika \xc5\xbdana.\n_START_SECTION_\n3. dejanje\n_START_PARAGRAPH_\nJeklenec si je kupil gra\xc5\xa1\xc4\x8dino in pripravlja banket. Pride skesani Ro\xc5\xbeina, ki ni dobil nikjer slu\xc5\xbebe. Jeklenec pred Olgo zahteva, da se fant svoji ljubezni do nje odpove. Olga se po\xc4\x8duti poni\xc5\xbeano, o\xc4\x8detu pove, da se bo poro\xc4\x8dila z \xc5\xbdanom in od\xc5\xa1la od doma. Jeklenca to hudo prizadane. Sledi banket in med govorom Jeklenec omahne od slabosti. Zdravnik mu uka\xc5\xbee, da mora na po\xc4\x8ditnice.\n_START_SECTION_\n4. dejanje\n_START_PARAGRAPH_\nMed gospodarjevo odsotnostjo je podjetje napredovalo. Zim\xc5\xa1e premi\xc5\xa1lja, da bi na stara leta za\xc5\xbeivel po svoje. Marta je odlo\xc4\x8dena, da se bo lo\xc4\x8dila od mo\xc5\xbea. Ro\xc5\xbeina pa je vdan gospodarju. Pride \xc5\xa0tork, ker bi rad nabavil nekaj orodja pri Jeklen\xc4\x8devem podjetju. Zdaj je zadru\xc5\xbeni in\xc5\xbeenir. Prispe Jeklenec inse odpravi na ogled podjetja. Ne more verjeti v tak\xc5\xa1en uspeh, zato i\xc5\xa1\xc4\x8de napako. Ko se prepri\xc4\x8da, da je uspeh stvaren, brez njegovega gospodarjenja, se zlomi. Zdravnik ugotovi, da je Jeklenec hudo bolan in da mora nazaj v bolni\xc5\xa1nico.'